ການກັບຄືນມາ ປາກົດຕົວ ຂອງໂປລິໂອ ຢູ່ລາວ ໃນຮອບ 20 ປີ
ອົງການ​ອະນາ​ໄມ​ໂລກ ລາຍ​ງານ​ວ່າ ​ເດັກນ້ອຍ​ຜູ້ຊາຍ​ ອາຍຸ​ແປດ​ປີຄົນນຶ່ງ ຢູ່​ລາວ ​ໄດ້​ເກີດ​​ເປ້ຍ​ຫລ່ອຍ ຈາກ​ໄວ​ຣັສ​ໂປ​ລິ​ໂອ ແລະເສຍຊີວິດ ໃນເວລາບໍ່ດົນຕໍ່ມາ.
ອົງການອະນາໄມໂລກ ຫຼື WHO ໄດ້ລາຍງານວ່າ ເດັກນ້ອຍຜູ້ ຊາຍອາຍຸແປດປີຄົນນຶ່ງ ຢູ່ໃນປະເທດລາວ ໄດ້ເກີດເປ້ຍຫລ່ອຍ ຈາກເຊື້ອໄວຣັສໂປລິໂອໃນຕົ້ນເດືອນກັນຍາແລະເສຍຊີວິດຫ້າ ມື້ຕໍ່ມາ ກໍລະນີດັ່ງກ່າວເຊື່ອວ່າ ເປັນການຕິດແປດເທື່ອທຳອິດຢູ່ໃນ ປະເທດ ນັບຕັ້ງແຕ່ປີ 1993 ເປັນຕົ້ນມາ ແລະເປັນສ່ວນນຶ່ງທີ່ສ້າງຄວາມຕື່ນຕົກໃຈ ໃນ ການຟື້ນກັບຄືນມາຂອງໂປລິໂອຢູ່ໃນທົ່ວໂລກເມື່ອບໍ່ເທົ່າໃດເດືອນທີ່ຜ່ານມານີ້ ປະເທດ ຢູເຄຣນ ແລະມາລີ ແລະອີກສອງປະເທດ ບ່ອນທີ່ເຊື່ອກັນວ່າເຊື້ອໄວຣັສ ໄດ້ກຳຈັດໄປ ແລ້ວນັ້ນ ຍັງມີລາຍງານວ່າ ມີກໍລະນີໂປລິໂອໃໝ່ເກີດຂຶ້ນ ບັນດາເຈົ້າໜ້າທີ່ອົງການ WHO ກ່າວວ່າ ຄວາມເປັນມາຂອງເຊື້ອສະແດງໃຫ້ເຫັນວ່າ ໄວຣັສນີ້ ໄດ້ເກີດມາຈາກວັກຊີີນທີ່ຢອດທາງປາກ ແລະນັ້ນ ອາດເຮັດໃຫ້ມີການວົນວຽນ ຢູ່ໃນແຂວງບໍລິຄຳໄຊຂອງລາວ ມາດົນກວ່າສອງປີ ວັກຊີນ ທີ່ຢອດທາງປາກ ບັນຈຸ ໄວຣັສ ທີ່ບໍ່ແຂງແຮງ ແລະເວລາເດັກນ້ອຍໄດ້ຮັບການຢອດຢາ ເຊື້ອໄວຣັສ ກໍຈະຂະ ຫຍາຍຕົວຢູ່ໃນລຳໃສ້ ແລະຂັບຖ່າຍອອກໂດຍສ່ວນບຸກຄົນ ຢູ່ບ່ອນທີມີບັນຫາດ້ານ ອະນາໄມ ໄວຣັສດັ່ງກ່າວສາມາດຕິດຕໍ່ໄປຫາຄົນອື່ນຢູ່ໃນປະຊາຄົມ ກ່ອນທີ່ຈະດັບສູນ ໄປ ກໍລະນີຂອງ ປະເທດລາວໄດ້ພົບເຫັນວ່າ ເກີດມາຈາກວັກຊິນທີ່ຢອດທາງປາກ ທີ່ ບັນຈຸເຊື້ອໄວຣັສ ທີ່ບໍ່ແຂງ ແຮງ ເວລາໃດທີ່ປະຊາຊົນບໍໄດ້ຮັບການຢອດຢາຕ້ານເຊື້ອຢ່າງພຽງພໍ ເຊື້ອໄວຣັສດັ່ງກ່າວ ສາມາດວົນວຽນຢູ່ເປັນເວລາດົນນານ ແລະປັບຕົວເປັນຮູບແບບທີ່ສາມາດເຮັດໃຫ້ເປັນ ເປ້ຍຫລ່ອຍ ເຂດເມືອງບ່ອນທີ່ເດັກນ້ອຍຄົນນີ້ອາໄສຢູ່ໃນລາວນັ້ນ ໄດ້ມີຢອດຢາຕ້ານ ເຊື້ອໃນອັດຕາຕໍ່າ 40 ເປີເຊັນ ຫາ 66 ເປີເຊັນ ລະຫວ່າງປີ 2009 ຫາ 2014 ແລະ 44 ເປີເຊັນ ໃນປີ 2015 ເຖິງປັດຈຸບັນ ໂດຍມີການຢອດຢາໂປລິໂອທາງປາກສາມຢອດ ກ່ອນເກີດການຕິດແປດຫວ່າງມໍ່ໆມານີ້ ປະເທດລາວໄດ້ປອດໂຣດໂປລິໂອ ຕັ້ງແຕ່ປີ 1993 ເປັນຕົ້ນມາ ຊຶ່ງເປັນເວລາກໍລະນີສຸດທ້າຍຂອງເຊື້ອໄວຣັສໂປລິໂອ ມີລາຍງານ ເກີດຂຶ້ນຢູ່ກັບຄົນທ້ອງຖິ່ນ